钦定古今图书集成/历象汇编/岁功典/第043卷 > 满江红〈夏景〉 媛吴胐
## 钦定古今图书集成/历象汇编/岁功典/第043卷 > 满江红〈夏景〉 媛吴胐

雨抹荷池，添艳了、闹红稠绿。更带著，牵鱼藻，鉴浮波，
凫玉。榴火辞枝焚碧藓，蝉声送远翻新曲。向幽轩、一
枕梦惊回，风敲竹。　丝雨霁，轻凉足。残照短，纤红续。
渐云遮津口，烟黏山麓。凉月照人心似水，此身拟向
清虚蹴。记广寒、庭畔素衣中，曾相熟。

魏文帝诗：“夏日曾避暑，坐阁作名倡。”

曹植古乐府《艳歌行》：“夏节纯和天清凉，百草滋植舒
兰芳。”

徐干诗：“陶陶朱夏德，草木昌且繁。”

晋孙绰《游天台山赋》，“哂夏虫之疑冰，整轻翮而思矫。”
左思《蜀都赋》，“朱樱春就，素㮏夏成。”
李颙诗，“垂藤引夏凉。”

宋颜延之诗：“夜蝉当夏急，阴虫先秋闻齐谢朓诗：“夏木转成帷。”〈又〉“珍簟清夏室，转扇动凉飔。”
梁昭明《文选》：“朱夏振炎气，溽暑扇温风。”

江淹《别赋》：“夏簟清兮昼不暮。”

庾肩吾《过建章故台诗》：“夏莲犹反植，秋窗尚左开。”
北周庾信诗：“夏馀花欲尽。”

唐杜甫诗：“我有阴江竹，能令朱夏寒。”〈又〉清江一曲抱
村流，长夏江村事事幽。

司空曙诗：“珠荷荐果香寒簟，玉柄摇风满夏衣。”
韩愈诗：“泥雨城东路，夏槐竹云屯。”〈又〉《南山诗》：“夏炎百
木盛，荫郁增埋覆。”

刘禹锡诗：“薤叶照人呈夏簟，松花满碗试新茶。”
李咸用诗：“云水沉沉夏亦寒。”

方干诗：“岩溜喷空晴似雨，林萝碍日夏多寒。”〈又〉坐夏
莓苔匝，行禅桧柏深。

宋晁补之《求志赋》：“慨永夏之宜，养露薆然其萃之。”
陆游诗：“檐前桐影偏宜夏。”

金赵秉文诗：“夏山如翠无人画，远处微茫近处浓。”
元马祖常诗：“天气吹高寒，山雨洒长夏。”

明张羽诗：“簟纹凉更净，荷气夕偏多。”

区大相诗：“瓶水沈朱李，溪花覆紫菱。